Økologisk vin

Økologisk vin, biodynamisk og naturvin er alle vin laget av vindruer som er dyrket uten kjemiske plantevernmidler og kunstgjødsel. Produsenten følger strengere regler for tilsetningsstoffer, som for eksempel svovel.

Disse vinene finnes som rødvin, hvitvin, rosévin, musserende, perlende, dessertvin, aromatisert vin og sider.

Helse og miljø spiller en stor rolle for flere og flere. Man er opptatt av sprøyting av druene før innhøsting og sukkernivå, flere av disse vinene har også lavt sukkernivå.

I tillegg er flere av produsentene av denne typen vin også opptatt av mer miljøvennlig emballasje.

Vinmonopolet har egne symboler på hyllene for økologisk og biodynamisk vin.

Økologisk vin 
Druene er dyrket i samsvar med prinsippene for økologisk landbruk, og vinen er sertifisert av en offentlig godkjent kontrollinstans.

Salget av økologisk vin økte kraftig midt på 2000-tallet, i Norge øket det med hele 60 prosent fra 2014 til utgangen av 2018, å ytterligere 16% til 2019.

Biodynamisk vin 
Biodynamisk vin er “ekstremøkologisk” og følger strengere regler enn økologisk vin. Vinbonden bruker kompost og naturlige preparater på vinmarkene. Denne vinen er også sertifisert.

Naturvin 
Naturviner er minst mulig annet enn gjæret druesaft. Vinen blir gjæret med druens eget naturlige gjær og det tilsettes ikke noe kunstig. Ingen bruk av enzymer, ingen fjerning av vann, syre eller alkohol, ingen tilsetting av sukker, gjær, gjærnæring, melkesyrebakterier, syre og ingen påvirkning av lagring på eikefat.

Naturvin er ennå ikke regulert av EU.

Se også 

 Vin

Referanser 

Vintyper